griffin Warm Bokkies October 2, 2019
In Dis naweek kom ons fokken duik! deur griffin November 22, 2019 Rek jou bek
Hierdie post is 117 keer in totaal gelees en 1 keer vandag gelees.
Watkykjy staan op 168,542 post views in totaal sedert 1 November, 2019.
griffinDis naweek, kom ons fokken duik! 11.22.2019 Rooivleis: Goed of sleg? - WelstandWelstand
Tuis / Advies / Rooivleis: Goed of sleg?
Rooivleis: Goed of sleg?
Die debat oor of rooivleis gesond is of nie woed al jare lank, met nuwe navorsing aan beide kante van die spektrum wat steeds gereeld die lig sien.
Sommige navorsers meen dat rooivleis belangrike voedingstowwe bevat, soos proteïen, vitamien B12 en yster. Aan die ander kant is daar egter bewyse wat daarop dui dat die risiko vir sekere kankers en hartsiektes groter kan word indien mens te veel rooivleis eet.
Rooivleis word gewoonlik geklassifiseer as spiervleis van beeste, varke, skape of ander soogdiere. Maer snitte van onverwerkte rooivleis, soos filet, is volgens navorsing die gesondste opsie omdat dit nie oortollige sout, vet of preserveermiddels bevat nie. Verwerkte rooivleis soos spek, ham en biltong blyk die grootste risiko vir gesondheidsprobleme in te hou, volgens ander navorsers.
Die Wêreldgesondheidsorganisasie (WGO) het verwerkte vleis in 2015 amptelik as karsinogenies vir mense geklassifiseer – in dieselfde klas as tabakrook, asbes en lugbesoedeling. Daar is ʼn konsekwente verband gevind tussen kolorektale kanker en die eet van verwerkte vleis.
Volgens die bevindings kan prosesse om vleis se geur te versterk of dit te preserveer, soos om dit te droog, te rook of te sout, lei tot die vorming van karsinogeniese chemikalieë.
Sommige soorte rooivleis bevat baie versadigde vette, wat cholesterol kan laat styg, met ʼn groter risiko van hartsiektes.
Daar word gemeen dat rooivleis wat by hoë temperature gaargemaak word, soos deur dit te braai, bydra tot ʼn verhoogde kankerrisiko. Dit is glo weens die karsinogeniese verbindings wat vorm wanneer mens vleis oor oop vlamme of in ʼn pan braai.
In dié verband word mense aangeraai om eerder maer rooivleissnitte te kies om te braai en dit oor matige hitte of indirekte hitte eerder as oor hoë hitte te braai.
Die meeste van die studies oor rooivleis is sogenaamde waarnemingstudies, wat ontwerp is om assosiasies op te spoor maar nie oorsaaklikheid kan bewys nie.
Die Suid-Afrikaanse dieetriglyne is dat vis, hoender, maer vleis of eiers daagliks geëet kan word en dat mens nie meer as 560 g rooivleis per week (ongeveer 80 g tot 90 g per dag) moet eet nie. Hoender en vis het minder versadigde vette as die meeste soorte rooivleis.
Daar woed egter ook steeds ʼn groot debat oor hoe versadigde vette gesondheid beïnvloed.
Meer onlangse navorsing het ook bevind dat die eet van groot hoeveelhede rooivleis of witvleis sogenaamde slegte cholesterol laat styg. Daar is bevind dat rooivleis en witvleis se effek op cholesterol dieselfde is as die vlakke van versadiging gelyk is.